PMIndiaData/PMIndiaSum huggingface dataset:
প্রধানমন্ত্রী গুজরাটের জামনগর সফর করছেন

প্রধানমন্ত্রী শ্রী নরেন্দ্র মোদী আজ (৪ মার্চ) গুজরাটের জামনগরে বান্দ্রা-জামনগর হামসফর এক্সপ্রেসের যাত্রার সূচনা করেছেন। তিনি জামনগরে ৭৫০ শয্যাবিশিষ্ট গুরু গোবিন্দ সিং হাসপাতালের অ্যানেক্স ভবনটি জাতির উদ্দেশে উৎসর্গ করেন। এছাড়া, প্রধানমন্ত্রী বেশ কিছু ‘সাওনি’ প্রকল্পেরও সূচনা করেছেন। আজি থেকে খিজাদিয়া পর্যন্ত ৫১ কিলোমিটার দীর্ঘ পাইপলাইন সহ একাধিক উন্নয়নমূলক প্রকল্পেরও তিনি উদ্বোধন করেন। এই উপলক্ষে আয়োজিত এক জনসমাবেশে প্রধানমন্ত্রী গত কয়েক বছর ধরে গুজরাটের জল সমস্যা সমাধানে রাজ্য সরকারের সদিচ্ছা ও কঠোর পরিশ্রমের কথা তুলে ধরেন। এই প্রসঙ্গে তিনি গুজরাটে ‘ট্যাঙ্কার রাজ’-এর রমরমা চলতে না দেওয়ার তাঁর প্রতিজ্ঞার কথাও উল্লেখ করেন। এছাড়া, সর্দার সরোবর বাঁধ কিভাবে গুজরাটের মানুষের জীবনে সহায়ক ভূমিকা নিয়েছে সে কথাও তিনি তুলে ধরেন। তিনি বর্তমান ও ভবিষ্যৎ প্রজন্মের নাগরিকদের উদ্দেশে প্রত্যেক জলবিন্দু সঞ্চয় করার জন্য আহ্বান জানান। গুজরাটে স্বাস্থ্য ক্ষেত্রে বৈপ্লবিক পদক্ষেপকে স্বাগত জানিয়ে প্রধানমন্ত্রী বলেন, এই রাজ্যে গত কয়েক বছরে যেসব হাসপাতাল তৈরি হয়েছে, তার ফলে দরিদ্র মানুষেরা দারুণভাবে উপকৃত হবেন। প্রধানমন্ত্রী বলেন, কেন্দ্রীয় সরকারের আয়ুষ্মান ভারত কর্মসূচি রূপায়ণের ফলে দরিদ্র মানুষের জন্য উচ্চমানের সুলভ স্বাস্থ্য পরিষেবা নিশ্চিত হবে। প্রধানমন্ত্রী বলেন, দেশের বিভিন্ন চ্যালেঞ্জের মোকাবিলায় কাঠামোগত এবং দীর্ঘমেয়াদি পদক্ষেপ প্রয়োজন। তাৎক্ষণিক, অপরিকল্পিত এবং স্বল্পমেয়াদি ব্যবস্থা এইসব ক্ষেত্রে কার্যকর হয় না বলে তিনি অভিমত প্রকাশ করেন। এই প্রসঙ্গে কেন্দ্রীয় সরকার যেসব দীর্ঘমেয়াদি উন্নয়নমূলক প্রকল্প হাতে নিয়েছে তার কথা প্রধানমন্ত্রী উল্লেখ করেন। তিনি বলেন, প্রধানমন্ত্রী কিষাণ নিধি কর্মসূচি এই ধরণের এক দীর্ঘমেয়াদি প্রকল্প, যা সার্বিক পরিকল্পনার মাধ্যমে কৃষকদের কল্যাণসাধন করবে। ক্ষুদ্র, অতিক্ষুদ্র এবং মাঝারি শিল্পক্ষেত্রের উন্নয়নের লক্ষ্যে কেন্দ্রীয় সরকারের বিভিন্ন উদ্যোগের কথা তুলে ধরে প্রধানমন্ত্রী বলেন যে, সহজে ঋণের যোগান এবং জনমুখী জিএসটি ব্যবস্থা চালু হওয়ার ফলে যুবসম্প্রদায়ের শিল্পোদ্যোগীরা উপকৃত হবেন। তিনি বলেন যে, সরকার গৃহীত বিভিন্ন পদক্ষেপের ফলে সহজে ব্যবসার সূচকে ভারতের অবস্থান আরও ওপরে উঠবে। দেশের সশস্ত্র বাহিনীর জওয়ানদের প্রশংসা করে প্রধানমন্ত্রী বলেন যে আমাদের সেনাকর্মীদের জন্য সমগ্র জাতি গর্ব অনুভব করে। তিনি বলেন, সন্ত্রাসবাদকে আগামীদিনে সম্পূর্ণ মুছে ফেলা হবে।
রাজ্যসভার বিদায়ী সাংসদদের ধন্যবাদ ও কৃতজ্ঞতা জানালেন প্রধানমন্ত্রী

রাজ্যসভার বিদায়ী সদস্যদের আনুষ্ঠানিকভাবে বিদায় সংবর্ধনা জানাতে রাজ্যসভার সাংসদদের সঙ্গে আজ উপস্থিত ছিলেন প্রধানমন্ত্রী শ্রী নরেন্দ্র মোদীও। এই উপলক্ষে প্রধানমন্ত্রী তাঁর বক্তব্যে বিদায়ী সদস্যদের কাছ থেকে জ্ঞান ও অভিজ্ঞতার দিক থেকে দেশ যেভাবে উপকৃত হয়েছে তার স্মৃতিচারণ প্রসঙ্গে বলেন, সাংসদদের দৃষ্টিভঙ্গিকে আরও প্রশস্ত করে তোলার একটি উপযুক্ত মঞ্চ হল রাজ্যসভা। অভিজ্ঞতা তাঁদের সমৃদ্ধ করে তোলে এবং তা থেকে লাভবান হয় সমাজ তথা সমগ্র জাতি। বিদায়ী সাংসদদের জ্ঞান ও অভিজ্ঞতা থেকে দেশ আগামীদিনেও বঞ্চিত হবে না বলে আশা ব্যক্ত করেন প্রধানমন্ত্রী শ্রী মোদী। প্রধানমন্ত্রী বলেন, আজকের বিদায়ী সাংসদরা বহু গুরুত্বপূর্ণ সিদ্ধান্ত গ্রহণের ক্ষেত্রেই অবদান রেখেছেন। এই সাংসদদের উপস্থিতিতে ‘জিএসটি বিল’ এবং ‘কম্পেনসেটরি অ্যাফরেস্টেশন ফান্ড বিল’ দুটি সম্পর্কে যদি সিদ্ধান্ত গ্রহণের সুযোগ পাওয়া গেলে আরও ভালো হত বলে মনে করেন তিনি। কারণ এই দুটি বিল গৃহীত হলে রাজ্যগুলির হাতে আরও বেশি পরিমাণ অর্থ গিয়ে পৌঁছবে। বিদায়ী সাংসদদের সরকারের পক্ষ থেকে সুখ ও সমৃদ্ধি কামনা করেন প্রধানমন্ত্রী। সেইসঙ্গে, বিভিন্ন সময়ে তাঁদের সহযোগিতা প্রসারের জন্যও অকুন্ঠ ধন্যবাদ জানান তিনি।
শিবগিরি মঠের প্রাক্তন প্রধান স্বামী প্রকাশানন্দজী’র প্রয়াণে প্রধানমন্ত্রী’র শোকজ্ঞাপন

প্রধানমন্ত্রী শ্রী নরেন্দ্র মোদী শিবগিরি মঠের প্রাক্তন প্রধান স্বামী প্রকাশানন্দ জী’র প্রয়াণে গভীর শোক ব্যক্ত করেছেন। একটি ট্যুইট বার্তায় প্রধানমন্ত্রী বলেছেন, “স্বামী প্রকাশানন্দ জী জ্ঞান ও আধ্যাত্মিকতার এক পথ প্রদর্শক ছিলেন। তাঁর নিঃস্বার্থ সেবার কাজ দরিদ্র থেকে দরিদ্রতমকে শক্তিশালী করে তুলেছিল। তিনি শ্রী নারায়ণ গুরুর মহৎ চিন্তা ভাবনা গুলি জনপ্রিয় করে তোলার ক্ষেত্রে নেতৃত্ব দিয়েছিলেন। তাঁর প্রয়াণে আমি ব্যথিত। ওম শান্তি। “
আগামীকাল মহারাষ্ট্রের শিরডি সফরে যাবেন প্রধানমন্ত্রী

প্রধানমন্ত্রী শ্রী নরেন্দ্র মোদী আগামীকাল (১৯শে অক্টোবর,২০১৮) মহারাষ্ট্রের শিরডি সফরে যাবেন। প্রধানমন্ত্রী সেখানে ফলক উন্মোচনের মাধ্যমে শ্রী সাইবাবা সংস্থান ট্রাস্টের বিভিন্ন উন্নয়নমূলক কর্মকাণ্ডের শিলান্যাস করবেন। শ্রী সাইবাবা সমাধির শতবর্ষ উপলক্ষে একটি রৌপ্য মুদ্রারও তিনি আনুষ্ঠানিক প্রকাশ করবেন। এক জনসভায় প্রধানমন্ত্রী শ্রী নরেন্দ্র মোদী মহারাষ্ট্রে ‘প্রধানমন্ত্রী আবাস যোজনা – গ্রামীণ’ (পিএমএওয়াই-জি)-র সুবিধাপ্রাপ্তদের হাতে গৃহপ্রবেশের সূচক হিসেবে ঘরের চাবি তুলে দেবেন। জনসভায় তিনি ভাষণও দেবেন। প্রধানমন্ত্রী শ্রী সাইবাবা সমাধি মন্দির ভবনও পরিদর্শন করবেন। /
লুধিয়ানায়তপশিলি জাতি ও তপশিলি উপজাতি সম্প্রদায়ের জন্য ‘জাতীয় হাব’-এর সূচনা করলেনপ্রধানমন্ত্রী

সোমবার পাঞ্জাবের লুধিয়ানায় ক্ষুদ্র, অতিক্ষুদ্রও মাঝারি শিল্প সংস্থাগুলির জন্য ‘জিরো ডিফেক্ট, জিরো এফেক্ট’ (জেডইডি) কর্মসূচিরসূচনা করলেন প্রধানমন্ত্রী শ্রী নরেন্দ্র মোদী। একইসঙ্গে তিনি সেখানে তপশিলি জাতিএবং তপশিলি উপজাতি সম্প্রদায়ের জন্য একটি ‘জাতীয় হাব’-এরও আনুষ্ঠানিক সূচনা করেন।মহিলাদের মধ্যে তিনি বন্টন করেন ৫০০টি কাঠের চরকা। এই উপলক্ষে প্রদত্ত এক ভাষণে প্রধানমন্ত্রী বলেন,লুধিয়ানা হল একটি গুরুত্বপূর্ণ অর্থনৈতিক কেন্দ্র। সুতরাং এই শহরে ক্ষুদ্র,অতিক্ষুদ্র ও মাঝারি শিল্পোদ্যোগ সম্পর্কিত একটি কর্মসূচি চালু করা খুবই স্বাভাবিকঘটনা। কারণ ক্ষুদ্র, অতিক্ষুদ্র ও মাঝারি শিল্পোদ্যোগ ক্ষেত্রটি দেশের অর্থনৈতিকঅগ্রগতির পক্ষে বিশেষভাবে গুরুত্বপূর্ণ। গুণমান নিয়ন্ত্রণের বিষয়টিতে এই ক্ষেত্রটিকেবিশ্বমানের হয়ে উঠতে হবে। আজকের অনুষ্ঠানে চরকা বিতরণ প্রসঙ্গেপ্রধানমন্ত্রী বলেন, খাদি হল আমাদের কাছে এক অগ্রাধিকারের বিষয়। বাড়িতে চরকা থাকলেআয় ও উপার্জনও বৃদ্ধি পায়। খাদির বাজারও এখন বেশ ভালোই। এক সময় স্লোগান ছিল ‘দেশেরজন্য খাদি’। কিন্তু বর্তমানে এই স্লোগানটি হওয়া উচিত ‘ফ্যাশনের জন্য খাদি’। প্রধানমন্ত্রীর মতে, দলিতদের মধ্যে শিল্পোদ্যোগস্থাপনের উৎসাহকে জাগিয়ে তুলতে পারলে আখেরে লাভবান হবে দেশই। তিনি বলেন,যুবসম্প্রদায়ের মধ্যে অনেকেই রয়েছেন যাঁদের স্বপ্নই হল শিল্পোদ্যোগ স্থাপনের মধ্যদিয়ে কর্মসংস্থানের সুযোগ সৃষ্টি। এর আগে প্রধানমন্ত্রী হিমাচল প্রদেশের মাণ্ডি সফরকরেন। সেখানে তিনি কোল্ডাম, পার্বতী ও রামপুর – এই তিনটি জলবিদ্যুৎ প্রকল্প উৎসর্গকরেন জাতির উদ্দেশে। /
প্রধানমন্ত্রীর কাটরা সফর আগামীকাল

আগামীকাল কাটরা সফরে যাচ্ছেন প্রধানমন্ত্রী শ্রী নরেন্দ্র মোদী। জম্মু ও কাশ্মীরের শ্রীমাতা বৈষ্ণোদেবী নারায়ণ সুপার স্পেশালিটি হাসপাতালের উদ্বোধন করবেন তিনি। শ্রীমাতা বৈষ্ণোদেবী বিশ্ববিদ্যালয়ের পঞ্চম সমাবর্তন অনুষ্ঠানেও যোগ দেবেন প্রধানমন্ত্রী। সেখানে তিনি সমাবর্তন ভাষণ দেবেন। কাটরায় একটি ক্রীড়া কমপ্লেক্সেরও উদ্বোধন করবেন প্রধানমন্ত্রী। এরপর, এক জনসভায় ভাষণ দেবেন তিনি।
প্রধানমন্ত্রী শ্রী নরেন্দ্র মোদির সঙ্গে ফ্রান্স এর রাষ্ট্রপতি এম্যানুয়েল ম্যাঁক্রর টেলিফোনে বাক্যালাপ

প্রধানমন্ত্রী নরেন্দ্র মোদী আজ টেলিফোনে ফ্রান্সের রাষ্ট্রপতি এম্যানুয়েল ম্যাঁক্র র সঙ্গে টেলিফোনে কথা বলেন। চলতি কোভিড -19 সংক্রমণের দরুন ফ্রান্সে যে বহু মানুষের মৃত্যু হয়েছে,সে বিষয়ে প্রধানমন্ত্রী গভীর শোক প্রকাশ করেছেন। দুই নেতার মধ্যে এই সঙ্কটকালে দ্বিপাক্ষিক এবং আন্তর্জাতিক একাধিক বিষয়ে আলোচনা হয়। বর্তমান পরিস্থিতি মোকাবিলায় আন্তর্জাতিক সহযোগিতা ও সংহতির ওপর বিশেষ গুরুত্ব দেন তাঁরা।সংক্রমণ ছড়িয়ে পড়া রুখতে,সংক্রমণের চিকিৎসা সংক্রান্ত গবেষণা এবং প্রতিষেধক বিষয়ে দু দেশের বিশেষজ্ঞ দল যাবতীয় তথ্য সক্রিয় ভাবে আদানপ্রদান করবেন বলে দুই নেতা সহমত হয়েছেন। কোভিড- 19 সঙ্কট, আধুনিক ইতিহাসের মোড় ঘুরিয়ে দিয়েছে বলে প্রধানমন্ত্রী নরেন্দ্র মোদী যে মত প্রকাশ করেন,তাতে ফ্রান্সের রাষ্ট্রপতি সহমত প্রকাশ করেন। এই সময় বিশ্বের সামনে, মানব কেন্দ্রিক বিশ্বায়নের ধারনা কে তুলে ধরার যে সুযোগ এসেছে সে বিষয়েও তাঁরা সহমত হন । দুই নেতার মধ্যে আলোচনায়,আবহাওয়া পরিবর্তনের মতন আন্তর্জাতিক সমস্যাগুলি থেকে যাতে নজর সরে না যায়,সে বিষয়েও গুরুত্ব দেওয়া হয়েছে। এই সমস্যা গুলিও সামগ্রিক ভাবে আপামর মানবজাতির ওপর প্রভাব ফেলে। এই সঙ্কট কালে, উভয় নেতাই, আফ্রিকার মতন অনুন্নত রাষ্ট্র গুলির প্রতি অধিক মনোযোগ দেওয়া ও বিশেষ নজরদারির বিষয়ে জোর দেন। অতিমারীর কারনে মানুষ ঘরবন্দী । এই ঘরবন্দী মানুষের মানসিক এবং শারীরিক সুস্থতার জন্য যোগাভ্যাস অত্যন্ত কার্যকরী বলে প্রধানমন্ত্রি নরেন্দ্র মোদী যে প্রস্তাব দেন তাকে স্বাগত জানান ফ্রান্সের রাষ্ট্রপতি শ্রী ম্যাঁক্র। তিনি বলেন বর্তমান স্বাস্থ্য সঙ্কটের পরিস্থিতিতে ফ্রান্সে,যোগাভ্যাস কে বিশেষ গুরুত্ব দেওয়া হচ্ছে । বর্তমান পরিস্থিতিতে,ভারত-ফ্রান্সের অংশীদারিত্ব ও সহযোগিতায়,বিশ্ব জুড়ে উন্নত ও শক্তিশালী মানব কেন্দ্রিক সংহতি গড়ে উঠবে বলে উভয় নেতা সহমত পোষণ করেন ।
আগামী সপ্তাহে স্পেনে অনুষ্ঠিত রাষ্ট্রসঙ্ঘের জলবায়ু পরিবর্তন সংক্রান্ত কনফারেন্সে ভারতের অবস্থান অনুমোদন করল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে স্পেনের মাদ্রিদে আগামী ২ থেকে ১৩ই ডিসেম্বর, রাষ্ট্রসঙ্ঘের জলবায়ু পরিবর্তন সংক্রান্ত কনফারেন্সে ভারতের অবস্থান কেন্দ্রীয় মন্ত্রিসভা অনুমোদন করেছে। ২৫তম কনফারেন্স অফ পার্টিজ (সিওপি) রাষ্ট্রসঙ্ঘের জলবায়ু পরিবর্তন সংক্রান্ত কনভেনশনের কাঠামো মেনে হবে। এবারের সম্মেলনে সভাপতিত্ব করবে চিলি। কেন্দ্রীয় পরিবেশ, বন ও জলবায়ু পরিবর্তন মন্ত্রী শ্রী প্রকাশ জাভড়েকর ভারতীয় প্রতিনিধিদলের নেতৃত্ব দেবেন। সিওপি-২৫ অত্যন্ত গুরুত্বপূর্ণ একটি সম্মেলন। এই সম্মেলনে রাষ্ট্রসঙ্ঘের জলবায়ু পরিবর্তন সংক্রান্ত কনভেনশনের কাঠামোর (ইউএনএফসিসিসি) নীতি মেনে ২০২০ সালের আগে কিয়োটো প্রোটোকল এবং ২০২০ পরবর্তী প্যারিস জলবায়ু চুক্তি মেনে দেশগুলির কর্মতৎপরতা নিয়ে আলোচনা হবে। প্যারিস চুক্তি অনুযায়ী, সাম্যনীতি অনুসরণ করে সদস্য রাষ্ট্রগুলির নিজস্ব ক্ষমতা অনুযায়ী ভিন্ন দায়িত্বের একই ধরনের নীতি (সিবিডিআর-আরসি) মেনে ভারতের ভূমিকা নির্ধারিত হবে। জলবায়ু পরিবর্তনের বিষয়ে বিশ্ব জুড়ে স্বীকৃত উদ্যোগে ভারত নেতৃত্ব দিচ্ছে। প্রধানমন্ত্রী শ্রী নরেন্দ্র মোদীর নেতৃত্বে কেন্দ্র নানা পদক্ষেপ গ্রহণ করেছে। রাষ্ট্রসঙ্ঘের মহাসচিবের আহ্বানে জলবায়ু পরিবর্তন সংক্রান্ত শীর্ষ সম্মেলনে সম্প্রতি প্রধানমন্ত্রী শ্রী নরেন্দ্র মোদী ঘোষণা করেছেন ভারত ৪৫০ গিগাওয়াট পুনর্নবীকরণযোগ্য শক্তি উৎপাদনের লক্ষ্যে কাজ করবে। প্রধানমন্ত্রী সিবিডিআর-আরসি মেনে চলার আহ্বান জানান। আন্তর্জাতিক সৌর জোটের মাধ্যমে বিশ্ব জুড়ে সৌরশক্তি উৎপাদনের ক্ষেত্রে ভারত নেতৃত্ব দিচ্ছে। ভারত এবং সুইডেন যৌথ উদ্যোগে শিল্পের পরিবর্তন সংক্রান্ত গোষ্ঠী জলবায়ু পরিবর্তনের ফলে সৃষ্ট বিপর্যয় প্রতিরোধী পরিকাঠামো গড়ে তোলার ক্ষেত্রে এক নতুন জোট গঠন করেছে। এই জোটের মাধ্যমে কার্বন নিঃসরণের পরিমাণ হ্রাসের ক্ষেত্রে নতুন নতুন প্রযুক্তি উদ্ভাবনের লক্ষ্যে বিভিন্ন দেশের সরকার এবং বেসরকারি সংস্থাগুলি একযোগে কাজ করবে। জলবায়ু পরিবর্তন সংক্রান্ত আর্থিক দায়বদ্ধতার ক্ষেত্রে ২০২২ সালের মধ্যে প্রতি বছর ১০ লক্ষ কোটি মার্কিন ডলারের তহবিলের যে অঙ্গীকার উন্নত রাষ্ট্রগুলি করেছিল তা পূরণের ওপর ভারত গুরুত্ব আরোপ করেছে যার ফলে, ২০২০ পরবর্তী সময়ে বিকাশশীল রাষ্ট্রগুলির ওপর জলবায়ু পরিবর্তন সংক্রান্ত নানা উদ্যোগে আর্থিক প্রতিবন্ধকতা অন্তরায় হয়ে দাঁড়াবে না।
পিএম-কিষাণ কর্মসূচির আওতায় অষ্টম কিস্তির আর্থিক সুযোগ-সুবিধা ১৪ মে হস্তান্তরিত করবেন প্রধানমন্ত্রী

প্রধানমন্ত্রী শ্রী নরেন্দ্র মোদী আগামীকাল (১৪ মে) বেলা ১১টায় ভিডিও কনফারেন্সের মাধ্যমে প্রধানমন্ত্রী কিষাণ সম্মান নিধি (পিএম-কিষাণ) কর্মসূচির অষ্টম কিস্তির আর্থিক সুযোগ-সুবিধা হস্তান্তরিত করবেন। কর্মসূচির অষ্টম পর্যায়ে ৯ কোটি ৫০ লক্ষের বেশি সুফলভোগী কৃষক পরিবারের ব্যাঙ্ক অ্যাকাউন্টে ১৯,০০০ কোটি টাকার বেশি হস্তান্তরিত করা হবে। এই উপলক্ষে প্রধানমন্ত্রী কয়েকজন সুফলভোগী কৃষকের সঙ্গে মতবিনিময় করবেন। অনুষ্ঠানে কেন্দ্রীয় কৃষিমন্ত্রী উপস্থিত থাকবেন। পিএম-কিষাণ কর্মসূচি সম্পর্কে পিএম-কিষাণ কর্মসূচির আওতায় যোগ্য কৃষক পরিবারগুলিকে বার্ষিক ৬ হাজার টাকার আর্থিক সুবিধা দেওয়া হয়। চারটি মাসিক কিস্তিতে তিনবার ২ হাজার টাকা করে আর্থিক সুবিধা দেওয়া হয়ে থাকে। কর্মসূচির আওতায় প্রদেয় অর্থ সরাসরি সুফলভোগীদের ব্যাঙ্ক অ্যাকাউন্টে জমা পড়ে। এখনও পর্যন্ত সুফলভোগী কৃষক পরিবারগুলির ব্যাঙ্ক অ্যাকাউন্টে কর্মসূচির মাধ্যমে ১ লক্ষ ১৫ হাজার কোটি টাকার বেশি হস্তান্তরিত করা হয়েছে।
কেন্দ্রীয় মন্ত্রিসভায় নতুন শস্য বিমা কর্মসূচি অনুমোদিত – প্রধানমন্ত্রী ফসল বিমা যোজনা – কৃষিক্ষেত্রের জন্য বিশেষ উৎসাহব্যঞ্জক উদ্যোগ

প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে আজ ‘প্রধানমন্ত্রী ফসল বিমা যোজনা’ নামে কৃষকদের কল্যাণের লক্ষ্যে একটি গুরুত্বপূর্ণ কর্মসূচি অনুমোদিত হয়েছে। এই কর্মসূচির মূল বিষয়গুলি নিম্নরূপ :– ক) এই বিমার জন্য কৃষকদের খরিফ শস্যের ক্ষেত্রে সাধারণভাবে মাত্র ২ শতাংশ এবং রবিশস্যের ক্ষেত্রে ১.৫ শতাংশ হারে প্রিমিয়াম দিতে হবে। বার্ষিক বাণিজ্যিক এবং উদ্যানজাত ফসলের ক্ষেত্রে কৃষকদের মাত্র ৫ শতাংশ প্রিমিয়াম দিতে হবে। অত্যন্ত অল্প প্রিমিয়ামযুক্ত এই বিমা প্রকল্পের প্রিমিয়ামের অবশিষ্ট অর্থ কেন্দ্রীয় সরকার বহন করবে। প্রাকৃতিক বিপর্যয়ের কারণে ফসল নষ্ট হলে কৃষকরা বিমাকৃত অর্থের পুরোটাই ফেরৎ পাবেন। খ) এই প্রকল্পে সরকারি ভর্তুকির কোনও সর্বোচ্চ সীমা থাকবে না। এমনকি, এই বিমা প্রিমিয়ামের অবশিষ্টাংশ ৯০ শতাংশ হলেও সরকারই তা বহন করবে। গ) এর আগে শস্য বিমার ক্ষেত্রে প্রিমিয়াম ভর্তুকি হারের সর্বোচ্চ সীমা থাকায় কৃষকরা কম পরিমাণে বিমাকৃত অর্থ পেতেন। বিমার ক্ষেত্রে ভর্তুকিবাবদ সরকারের ব্যয় নিয়ন্ত্রণে রাখতেই এই সিদ্ধান্ত নেওয়া হয়েছিল। নতুন বিমা প্রকল্পে প্রিমিয়ামের ভর্তুকির সর্বোচ্চ সীমা তুলে দেওয়ার ফলে কৃষকরা বিমাকৃত ফসলের পুরো অর্থই পাবেন। ঘ) এই বিমার প্রকল্প রূপায়ণের ক্ষেত্রে প্রযুক্তিকে কাজে লাগানো হবে। স্মার্ট ফোন ব্যবহার করে ফসল তোলা সংক্রান্ত তথ্য সংগ্রহ এবং আপলোড করা হবে। ফলে, কৃষকদের শস্য বিমার অর্থ পেতে আর বিলম্ব হবে না। এছাড়া, ফসল সংগ্রহে ক্ষয়ক্ষতি কমাতে দূরসংবেদী ব্যবস্থা কাজে লাগানো হবে। নতুন এই শস্য বিমা প্রকল্পটি ‘এক জাতি – এক প্রকল্প’-এর ধরনে রূপায়িত হবে। নতুন এই প্রকল্পে পূর্ববর্তী বিমা প্রকল্পগুলির ভালো বৈশিষ্ট্যগুলিকে অন্তর্ভুক্ত করা হবে এবং আগের প্রকল্পগুলির ত্রুটি-বিচ্যুতি অপসারণ করা হবে। বিভিন্ন ধরণের শস্য বিমা প্রকল্পগুলির মধ্যে তুলনা করলে দেখা যাবে সবকটির মধ্যে নতুন বিমা প্রকল্পেই কৃষকদের প্রিমিয়ামের হার সবচেয়ে কম। একটি মরশুমে মাত্র একবারই প্রিমিয়াম দিতে হবে। এর আগে প্রাকৃতিক বিপর্যয়ের ক্ষেত্রে যে বিষয়গুলিকে অন্তর্ভুক্ত করা হয়নি, নতুন প্রকল্পে তাও অন্তর্ভুক্ত করা হয়েছে। ফসল তোলার পর ক্ষতি হলে নতুন এই প্রকল্পে সারা দেশেই সাইক্লোন বা অসময়ে বৃষ্টিজনিত কারণে ক্ষতিপূরণ পাওয়া যাবে। প্রাকৃতিক বিপর্যয়ের কারনে ফসল বোনা না গেলেও ক্ষতিপূরণ দাবি করা যাবে। প্রযুক্তির ব্যবহার এই বিমার ক্ষেত্রে বাধ্যতামূলক করা হয়েছে।
২৬টিদ্বীপের সার্বিক উন্নয়নে এক উচ্চ পর্যায়ের বৈঠকে নেতৃত্ব দিলেন প্রধানমন্ত্রী

২৬টিদ্বীপের সার্বিক উন্নয়নে পদক্ষেপ গ্রহণের বিষয়গুলি মঙ্গলবার এক উচ্চ পর্যায়েরবৈঠকে খতিয়ে দেখলেন প্রধানমন্ত্রী শ্রী নরেন্দ্র মোদী। বৈঠকেবিভিন্ন দ্বীপের সার্বিক ও সামগ্রিক বিকাশে নীতি আয়োগ, কেন্দ্রীয় স্বরাষ্ট্রমন্ত্রক এবং অন্যান্য পদস্থ আধিকারিকদের পক্ষ থেকে এক বিশেষ উপস্থাপনা পেশ করা হয়। ভারতেবর্তমানে উপকূল রেখা বরাবর মোট দ্বীপের সংখ্যা ১ হাজার ৩৮২টি। এর মধ্যেপ্রাথমিকভাবে ২৬টি দ্বীপের সার্বিক উন্নয়নের প্রস্তাব করা হয়েছে। আন্দামান ওলাক্ষাদ্বীপ সহ ভারতীয় উপকূল রেখার বিভিন্ন এলাকায় অবস্থিত এই ২৬টি দ্বীপ। বৈঠকেসংশ্লিষ্ট আধিকারিকদের পক্ষ থেকে প্রধানমন্ত্রীকে অবহিত করা হয় যে, প্রাথমিকপরিকাঠামো গড়ে তুলতে এবং কৃষি ও জৈব কৃষি পদ্ধতি, মৎস্য চাষ, পর্যটন ও দূষণমুক্তজ্বালানি উৎপাদনের মতো ক্ষেত্রগুলিকে কেন্দ্র করে উন্নয়ন প্রকল্পগুলি ছকে ফেলাহবে। ভারতেরদ্বীপ সম্পদগুলির প্রকৌশলগত গুরুত্বের ওপর বিশেষ জোর দিয়ে প্রধানমন্ত্রী বলেন যে,এই সমস্ত অঞ্চলে পর্যটন শিল্পের প্রসারের ব্যাপক সম্ভাবনা রয়েছে। দ্বীপ উন্নয়নেরকাজে নির্দিষ্ট পরিকল্পনা দ্রুত পেশ করার জন্য তিনি নির্দেশ দেন বৈঠকে উপস্থিতআধিকারিকদের। প্রধানমন্ত্রী বলেন যে, এই সমস্ত কাজে সৌর জ্বালানির ব্যাপক ব্যবহারনিশ্চিত করে তুলতে হবে।
অরুণাচল প্রদেশ ও মিজোরাম রাজ্যের প্রতিষ্ঠা দিবসে প্রধানমন্ত্রীর শুভেচ্ছা ও অভিনন্দন

অরুণাচল প্রদেশ এবং মিজোরাম রাজ্যের প্রতিষ্ঠা দিবসে রাজ্যবাসীকে অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এক বার্তায় প্রধানমন্ত্রী বলেছেন, “অরুণাচল প্রদেশ রাজ্যের প্রতিষ্ঠা দিবসে রাজ্যবাসীকে জানাই আমার অভিনন্দন। আগামী বছরগুলিতে এই রাজ্যটির সার্বিক বিকাশ ও উন্নয়ন কামনা করি। জনসাধারণের প্রত্যাশা পূরণে উদ্যোগী হওয়ার জন্য অরুণাচল প্রদেশ সরকারের প্রতি আমার শুভেচ্ছা রইল। মিজোরাম রাজ্যের প্রতিষ্ঠা দিবসে রাজ্যবাসীকে জানাই আমার শুভ কামনা। আগামী বছরগুলিতে মিজোরাম অগ্রগতির এক নতুন শীর্ষে আরোহণ করুক, এই প্রার্থনা জানাই”।
বাসভা জয়ন্তীতে প্রধানমন্ত্রী আজ একটি ভিডিও বার্তায় ভগবান বাসভেশ্বরের প্রতি শ্রদ্ধা জানিয়েছেন

প্রধানমন্ত্রী শ্রী নরেন্দ্র মোদী আজ বাসভা জয়ন্তী (ভগবান বাসভেশ্বর জয়ন্তী) উপলক্ষে একটি ভিডিও বার্তায় দেশবাসীকে শুভেচ্ছা এবং ভগবান বাসভেশ্বরকে শ্রদ্ধা জানিয়েছেন। দ্বাদশ শতাব্দীর দার্শনিক এবং সমাজ সংস্কারক বিশ্বগুরু বাসভেশ্বরের জন্মজয়ন্তী উপলক্ষ্যে প্রতি বছর এই দিনে বাসভাজয়ন্তী হিসেবে উদযাপন করা হয়। ভারত এবং বিদেশে বসবাসকারী অনুগামীদের ডিজিটাল উপায়ে যুক্ত করে এবছর বাসভাজয়ন্তী উদযাপিত হচ্ছে। প্রধানমন্ত্রী তার বার্তায় করোনার মহামারীকে পরাজিত করতে দেশকে শক্তি যোগানোর জন্য ভগবান বাসভেশ্বরের কাছে প্রার্থনা করেন। প্রধানমন্ত্রী স্মরণ করিয়ে দেন যে অনেক সময়েই তিনি ভগবান বাসভেশ্বরের শিক্ষাগুলি থেকে কিছু শেখার সুযোগ পেয়েছেন।কখনো বাসভেশ্বরের বাণী ২৩ টি ভাষায় অনুবাদ উপলক্ষ্যে অথবা লন্ডনে বাসভেশ্বরের মূর্তির আবরণ উন্মোচনের মধ্য দিয়ে । ভগবান বাসভেশ্বরকে একজন মহান সংস্কারক ও মহান প্রশাসক হিসাবে বর্ণনা করে প্রধানমন্ত্রী বলেছেন যে ভগবান বাসভেশ্বরেরা কেবল সংস্কারের বিষয়ে প্রচার করেননি, ব্যক্তি বা সমাজেকে তিনি গ্রহণ করেছিলেন এবং তাকে নিজের জীবনের সঙ্গেও যুক্ত করেছিলেন। প্রধানমন্ত্রী বলেছেন যে ভগবান বাসভেশ্বরের আধ্যাত্মিক জ্ঞানের শিক্ষা আমাদের বাস্তব জীবনের পথপ্রদর্শক। তাঁর শিক্ষাগুলি আমাদের উন্নততর মানুষ এবং সমাজে আমাদেরকে নম্র, সহানুভূতিশীল ও মানবিক হতে শেখায়। তিনি কয়েক শতাব্দী আগেই আমাদের সমাজের বহু সামাজিক এবং লিঙ্গ সমতার বিষয় নিয়ে কাজ করেছেন। প্রধানমন্ত্রী বলেছেন যে ভগবান বাসভেশ্বর গণতন্ত্রের ভিত্তি স্থাপন করেছিলেন। তিনি সমাজের শেষ প্রান্তে থাকা ব্যক্তির অধিকারকে অগ্রাধিকার দেওয়ার বিষয়ে প্রচার করেছিলেন। শ্রী মোদী বলেছেন যে, বাসভেশ্বর মানব জীবনের প্রতিটি বিষয়কে স্পর্শ করে গেছেন এবং সমস্যা সমাধানের মাধ্যমে উন্নতির পথ দেখিয়ে ছিলেন। প্রধানমন্ত্রী সন্তোষ প্রকাশ করেছেন যে, ২০১৭ সালে তিনি ‘বাসভান শাস্ত্রে’র ডিজিটালাইজেশনের জন্য যে পরামর্শ দিয়েছিলেন তা সম্পন্ন হয়েছে। বিশ্বজুড়ে ডিজিটালভাবে আজকের অনুষ্ঠানটি আয়োজনের জন্য বাসভা কমিটির প্রশংসা করে প্রধানমন্ত্রী বলেন,এ ভাবে এই কর্মসূচি পালন লকডাউনের নির্দেশ অনুসরণের সঠিক উদাহরণ হিসেবে তুলে ধরা যায় । প্রধানমন্ত্রী বলেছেন, ‘আজ, ভারতীয়রা মনে হয় তাদের সাথেই এই পরিবর্তনটা অনুভব করছে। এই উপলব্ধি দেশকে সমস্যা কাটিয়ে উঠতে সহায়তা করবে। তিনি আশা ও বিশ্বাসের এই বার্তাটিকে এগিয়ে নিয়ে যেতে এবং শক্তিশালী করার আহ্বান জানান। প্রধানমন্ত্রী বলেছেন যে ,এটি আমাদের কঠোর পরিশ্রম করার এবং আমাদের দেশকে আরও উঁচুতে নিয়ে যাওয়ার অনুপ্রেরণা যোগাবে ।বিশ্বকে আরও উন্নততর স্থান হিসাবে গড়ে তুলতে তিনি বিশ্বব্যাপী ভগবান বাসভা-র কাজ ও আদর্শের প্রচার চালিয়ে যাওয়ার জন্য আহ্বান জানান। বাসভা জয়ন্তীতে দেশবাসীকে শুভেচ্ছা জানিয়ে প্রধানমন্ত্রী সামাজিক দূরত্ব বজায় রাখতে ‘দুই গজ’ বিধি অনুসরণ করার জন্যও জোর দেন।
রেল কর্মীদের ৭৮ দিনের উৎপাদনশীলতা-ভিত্তিক বোনাস মঞ্জুরকেন্দ্রীয় মন্ত্রিসভার বৈঠকে

রেল কর্মীদের জন্য ৭৮ দিনের উৎপাদনশীলতা-ভিত্তিক বোনাসমঞ্জুর করল কেন্দ্রীয় মন্ত্রিসভা। আজ এখানে প্রধানমন্ত্রী শ্রী নরেন্দ্র মোদীরনেতৃত্বে অনুষ্ঠিত মন্ত্রিসভার বৈঠকে ২০১৫-১৬ অর্থ বছরের জন্য আরপিএফ এবংআরপিএসএফ-এর কর্মী ছাড়া সকল স্তরেরনন-গেজেটেড রেলকর্মীদের জন্য এই বোনাস অনুমোদিত হ’ল মন্ত্রিসভার বৈঠকে। এজন্যসরকারের ব্যয় হবে ২০৯০ কোটি ৯৬ লক্ষ টাকার মতো। আগামী দুর্গাপূজা ও দশেরার আগেইরেল কর্মীদের এই বোনাস দিয়ে দেওয়া হবে বলে মন্ত্রিসভার বৈঠকে স্থির হয়েছে। উৎপাদনশীলতা-ভিত্তিক বোনাসদানের ফলে রেলের সামগ্রিককাজকর্মের উন্নয়নে সংশ্লিষ্ট রেল কর্মীরা বিশেষভাবে উৎসাহিত হবেন বলে আশা করাহচ্ছে। এছাড়া, রেলের উৎপাদনশীলতা বৃদ্ধির পাশাপাশি শিল্পে শান্তি বজায় থাকবে বলেমনে করা হচ্ছে।
প্রধানমন্ত্রী আগামীকাল ভিডিও কনফারেন্সে  জি-২০ শীর্ষ সম্মেলনে   যোগ দেবেন

করোনা ভাইরাস সংক্রান্ত বিষয় নিয়ে প্রধানমন্ত্রী শ্রী নরেন্দ্র মোদী আগামীকাল ভিডিও কনফারেন্সের মাধ্যমে জি-২০ শীর্ষ সম্মেলনে অংশ নেবেন। এক ট্যুইট বার্তায় প্রধানমন্ত্রী বলেছেন, “কোভিড-১৯ মহামারীর বিষয়ে আন্তর্জাতিক ক্ষেত্রে জি-২০-র গুরুত্বপূর্ণ ভূমিকা রয়েছে। সৌদি আরবের সভাপতিত্বে ভিডিও কনফারেন্সের মাধ্যমে আগামীকাল জি-২০-র যে শীর্ষ সম্মেলন অনুষ্ঠিত হবে, তাতে ফলপ্রসূ আলোচনা হবে বলে আমার বিশ্বাস”। /
নামিবিয়া ও পানামার নির্বাচন পরিচালনা কর্তৃপক্ষের সঙ্গে ভারতের সমঝোতাপত্রে মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে বুধবার কেন্দ্রীয় মন্ত্রিসভার বৈঠকে নির্বাচন প্রক্রিয়া পরিচালনা ও প্রশাসনিক ব্যবস্থা ক্ষেত্রে সহযোগিতা গড়ে তোলার ক্ষেত্রে নামিবিয়া ও পানামার নির্বাচন পরিচালনা কর্তৃপক্ষের সঙ্গে ভারতের সমঝোতাপত্র বা মউ স্বাক্ষরের প্রস্তাবটি অনুমোদিত হয়েছে। এই সমঝোতাপত্র স্বাক্ষরের ফলে নির্বাচন পরিচালন কর্তৃপক্ষগুলির মধ্যে জ্ঞানের আদান-প্রদান সহ নির্বাচন প্রক্রিয়া পরিচালনা ও প্রশাসনিক ব্যবস্থায় পারস্পরিক সহযোগিতা গড়ে উঠবে। এছাড়াও, নির্বাচন আয়োজন তথা নির্বাচনী প্রক্রিয়ায় কারিগরি মানোন্নয়নের ক্ষেত্রেও অভিজ্ঞতা বিনিময় সম্ভব হবে। এমনকি, প্রাতিষ্ঠানিক ক্ষমতা বৃদ্ধির পাশাপাশি, নির্বাচনের সঙ্গে যুক্ত কর্মীদের প্রশিক্ষণ, পারস্পরিক তথ্য আদান-প্রদান, নিয়মিত আলাপ-আলোচনা আরও নিবিড় হবে। আশা করা হচ্ছে, এই সমঝোতা স্বাক্ষরের ফলে আন্তর্জাতিক ক্ষেত্রে ভারতের অবস্থান আরও মজবুত হবে। …
ডঃ এ.পি.জে. আব্দুলকালামের জন্মদিনে প্রধানমন্ত্রীরশ্রদ্ধা

প্রধানমন্ত্রীশ্রী নরেন্দ্র মোদী আজ প্রাক্তনরাষ্ট্রপতি ডঃ এ.পি.জে. আব্দুলকালামের জন্মবার্ষিকীতেতাঁকে শ্রদ্ধা জানিয়েছেন।এক বার্তায় তিনি বলেন, “ডঃএ.পি.জে. কালামেরজন্মবার্ষিকীতে তাঁকে সশ্রদ্ধনমস্কার জানাই। যশস্বী বিজ্ঞানী, পণ্ডিতএবং ভারতের রাষ্ট্রপতি হিসেবেতাঁর বিশাল কৃতিত্বকে শ্রদ্ধাজানাই। আমরা শ্রদ্ধার সঙ্গেতাঁর শিক্ষকতা এবং শিক্ষারপ্রতি স্পৃহাকেও স্মরণ করি।ডঃ কালাম নতুন কিছু করা বাভাবার ব্যাপারে যুব শ্রেণীকেউদ্বুদ্ধ করেছিলেন। ডঃ কালামআমাদের মধ্যে নেই বটে, তবেতাঁর চিন্তাভাবনা, স্বপ্নএবং আদর্শ বেঁচে থাকবে চিরকাল”।
প্রধানমন্ত্রী আগামীকাল রানি লক্ষ্মীবাঈ সেন্ট্রাল এগ্রিকালচারাল ইউনিভার্সিটির কলেজ ও প্রশাসনিক ভবনের উদ্বোধন করবেন

প্রধানমন্ত্রী শ্রী নরেন্দ্র মোদী আগামীকাল ভিডিও কনফারেন্সের মাধ্যমে রানি লক্ষ্মীবাঈ (আরএলবি) সেন্ট্রাল এগ্রিকালচারাল ইউনিভার্সিটির কলেজ ও প্রশাসনিক ভবনের উদ্বোধন করবেন। বেলা ১২-৩০ মিনিটে এই অনুষ্ঠানটি হবে। আরএলবি সেন্ট্রাল এগ্রিকালচারাল ইউনিভার্সিটি ঝাঁসিতে অবস্থিত। বুন্দেলখণ্ড অঞ্চলের এটি একটি গুরুত্বপূর্ণ প্রতিষ্ঠান। ২০১৪-১৫ সালে এই বিশ্ববিদ্যালয়ের পঠনপাঠন শুরু হয়। এখানে কৃষি, উদ্যানপালন এবং অরণ্য সম্পর্কিত বিষয়ে স্নাতক ও স্নাতকোত্তর পাঠক্রম রয়েছে। নতুন ভবন তৈরি হওয়ার আগে পর্যন্ত এই বিশ্ববিদ্যালয়ের কাজকর্ম ঝাঁসির ইন্ডিয়ান গ্রাসল্যান্ড অ্যান্ড ফডার রিসার্চ ইনস্টিটিউট-এ হত। প্রধানমন্ত্রী বিশ্ববিদ্যালয়ের ছাত্রছাত্রীদের সঙ্গে এই অনুষ্ঠানে মতবিনিময় করবেন।
প্যারালিম্পিক্স গেমসে শ্যুটার সিংহরাজ আধানার রৌপ্য পদক জয়ে প্রধানমন্ত্রীর অভিনন্দন

নতুনদিল্লি, ৪ঠা সেপ্টেম্বর, ২০২১ প্রধানমন্ত্রী শ্রী নরেন্দ্র মোদী টোকিও প্যারালিম্পিক্স গেমসে রৌপ্য পদক জেতায় শ্যুটার সিংহরাজ আধানাকে অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন; “ সিংহরাজ আধানা আরো একবার তাঁর শ্রেষ্ঠত্ব দেখালেন। মিক্সড ৫০মিটার পিস্তল এসএইচ১-এ তিনি আরো একটি পদক জিতলেন। তাঁর এই পদকপ্রাপ্তি ভারতকে আনন্দিত করেছে। তাঁকে অভিনন্দন জানাই। ভবিষ্যতে তাঁর আরো সাফল্য কামনা করি।#Paralympics #Praise4Para." /
লোকপাল ও লোকায়ুক্ত (সংশোধন) বিল, ২০১৬  :  কর্মপরবর্তী সায় ওসম্মতি কেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে বুধবার কর্মপরবর্তী অনুমোদন দেওয়া হল ২০১৩সালের লোকপাল ও লোকায়ুক্ত আইনের ৪৪ নম্বর ধারার সংশোধনে। এর ফলে, এই ধারার আওতায়অন্যান্য বিষয়গুলিও সংশোধিত হবে। সংসদে লোকপাল ও লোকায়ুক্ত (সংশোধন) বিল, ২০১৬ইতিমধ্যেই এই উদ্দেশ্যে পেশ করা হয়েছে। কেন্দ্রীয় মন্ত্রিসভার অনুমোদনের ফলে বিভিন্ন পর্যায়ের সরকারি কর্মীদের উদ্বেগ ও আশঙ্কার কারণগুলিকে দূর করা সম্ভব হবে। একস্থায়ী কমিটির সুপারিশের সঙ্গে সঙ্গতি রেখেই সংশ্লিষ্ট আইনটি সংশোধনের জন্য বিলপেশ করা হয়।
কলম্বোয় পৌঁছলেন প্রধানমন্ত্রী, পরিদর্শন করলেন সীমা মালাকা মন্দির

প্রধানমন্ত্রী শ্রী নরেন্দ্র মোদী বৃহস্পতিবার সন্ধ্যায় এসে পৌঁছন কলম্বোয়। বিমানবন্দরে তাঁকেস্বাগত জানান শ্রীলঙ্কার প্রধানমন্ত্রী মিঃ রনিল বিক্রমসিঙ্ঘে এবং অন্যান্য গুরুত্বপূর্ণ দপ্তরের মন্ত্রীরা। দুইপ্রধানমন্ত্রী পরে উপস্থিত হন সীমা মালাকা মন্দিরে। সেখানে তাঁদের অভ্যর্থনা জানানমন্দিরের প্রধান সন্ন্যাসী। অন্যান্য বিশিষ্ট ব্যক্তিরাও সেখানে সমবেত হয়েছিলেন এইউপলক্ষে। মন্দিরেরবেদীতে পুষ্পার্ঘ্য নিবেদন করেন প্রধানমন্ত্রী। শ্রী মোদী এবং মিঃ বিক্রমসিঙ্ঘে উভয়েইএকটি স্যুইচ টিপে ‘ভেসক দিবস’-এর প্রাক্কালে দীপ প্রজ্জ্বলন অনুষ্ঠানের সূচনাকরেন। রঙিন আলো এবং আতসবাজি প্রদর্শনের মধ্য দিয়ে অনুষ্ঠানটি বর্ণময় হয়ে ওঠে। /
প্রধানমন্ত্রীর সঙ্গে ইউক্রেনের রাষ্ট্রপতির টেলিফোনে কথোপকথন

প্রধানমন্ত্রী শ্রী নরেন্দ্র মোদীর বৃহস্পতিবার ইউক্রেনের রাষ্ট্রপতি শ্রী ভোলোদিমির জেলেনস্কির সঙ্গে টেলিফোনে কথা বলেন। ইউক্রেনের রাষ্ট্রপতি নির্বাচনে জয়লাভের জন্য শ্রী জেলেনস্কিকে শ্রী মোদী শুভেচ্ছা জানান। ইউক্রেনে সাম্প্রতিক সংসদীয় নির্বাচনে শ্রী ভেলোদিমির জেলেনস্কির ‘সার্ভেন্ট অফ দ্য পিপল পার্টি’র বিজয়েও প্রধানমন্ত্রী তাঁকে অভিনন্দন জানান। রাষ্ট্রপতি জেলেনস্কি প্রধানমন্ত্রীকে সাম্প্রতিক নির্বাচনে বিপুল বিজয়ের মাধ্যমে দ্বিতীয়বার ক্ষমতা গ্রহণের জন্য অভিনন্দন জানিয়েছেন। কথোপকথনের সময় ভারত ও ইউক্রেনের মধ্যে সৌহার্দ্যপূর্ণ সম্পর্কের কথা উল্লেখ করে প্রধানমন্ত্রী দু-দেশের মধ্যে সন্তোষজনক দ্বিপাক্ষিক সম্পর্ক থাকার প্রসঙ্গটি উত্থাপন করেন। বিভিন্ন ক্ষেত্রে ইউক্রেনের সঙ্গে ভারতের দীর্ঘমেয়াদী সহযোগিতার বিষয় ছাড়াও দুটি দেশের জনগণের মধ্যে সম্পর্ক মজবুত করার ক্ষেত্রে ইউক্রেনের বিভিন্ন বিশ্ববিদ্যালয়ে প্রচুর ভারতীয় ছাত্রের পড়তে যাওয়া গুরুত্বপূর্ণ বলে শ্রী নরেন্দ্র মোদী উল্লেখ করেন। গতবছর থেকে কিয়েভ ও নতুন দিল্লির মধ্যে সরাসরি বিমান চলাচলের ফলে পর্যটন-সহ বিভিন্ন ক্ষেত্রে দুটি দেশের মধ্যে সম্পর্ক আরো দৃঢ় হয়েছে। পারস্পরিক স্বার্থ সংশ্লিষ্ট দ্বিপাক্ষিক নানা বিষয়ে উভয় নেতা একযোগে কাজ করার উপর গুরুত্ব আরোপ করেছেন। ugust, 2019…